**17. 4. 2020.**

Dragi učenici!

Ovaj tjedan ste bili jako vrijedni i puno toga ste naučili. Danas neće biti puno zadataka.

**MATEMATIKA – Dijeljenje brojem 4** (udžbenik str. 82. i 83.)

Danas nas čeka dijeljenje brojem 4. Otvorit ćete svoje udžbenike na str. 82., riješiti 1. zadatak (PONOVIMO), a zatim pročitati matematičku priču. Podsjetimo se da je dijeljenje u stvari uzastopno oduzimanje istoga broja pa tako i u ovom primjeru 24 : 4 oduzimamo broj 4 od broja 24 sve dok ne dođemo do nule. Zatim izbrojimo koliko smo puta oduzimali i to nam je količnik.

Nakon toga otvorit ćete svoje matematičke bilježnice i zapisati:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dijeljenje brojem 4

4 : 4 = 1 jer je 1 ∙ 4 = 4

8 : 4 = 2 jer je 2 ∙ 4 = 8

12 : 4 = 3 jer je 3 ∙ 4 = 12

16 : 4 = 4 jer je 4 ∙ 4 = 16

20 : 4 = 5 jer je 5 ∙ 4 = 20

24 : 4 = 6 jer je 6 ∙ 4 = 24

28 : 4 = 7 jer je 7 ∙ 4 = 28

32 : 4 = 8 jer je 8 ∙ 4 = 32

36 : 4 = 9 jer je 9 ∙ 4 = 36

40 : 4 = 10 jer je 10 ∙ 4 = 40

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za danas je domaća zadaća naučiti dijeliti brojem 4 i riješiti sve zadatke u udžbeniku na str.83.

Pripazite na izraze **umanji 4 puta** (dijeljenje) i **umanji za 4** (oduzimanje)!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK** – Veliko slovo u imenima ulica i trgova (vježba)

Vaš je zadatak pisanim slovima u pisanku prepisati sljedeći tekst. Pazite na pisanje velikog slova u imenima ulica i trgova!

17. 4. 2020.

Vježba

IVAN VUKIĆ STANUJE U ULICI BARUNA FILIPOVIĆA. KRENUO JE U POSJET PRIJATELJU KOJI STANUJE NA TRGU PETRA PRERADOVIĆA. TREBA PROĆI ULICOM LIPA I DOĆI DO ZELENOG TRGA. ZATIM TREBA SKRENUTI DESNO U ULICU KRALJA ZVONIMIRA. MALO DALJE, KRAJ FONTANE NALAZI SE TRG GDJE STANUJE NJEGOV PRIJATELJ.

To je sve za danas. Želim vam ugodan vikend!

Pozdravlja vas vaša učiteljica Mirjana!